El Taller d´Ocupació Visita les Empreses del Polígon de l´Alter
Sin fecha

Alumnes del taller d´ocupació “ACTUALITZALCÀSSER I” visiten les empreses del Polígon L’Alter.

Divendres passat 20 de setembre els alumnes del taller d´ocupació “ACTUALITZALCÀSSER I”, que s´està impartint en la localitat han visitat l´empresa Mariner, empresa líder del sector del moble i il·luminació, amb una trajectòria de mes de 125 anys ubicada al Polígon l’Alter. D´aquesta forma, el grup d’alumnes , acompanyats pel seu equip docent han pogut

conèixer de primera mà el dia a dia d´aquesta empresa , i donar-se a conèixer com a futurs aspirants a treballar en aquest sector.

El taller d´ocupació “ACTUALITZ@LCÀSSER I”, que va començar a finals del 2018, està subvencionat per l’Ajuntament d’Alcàsser, la Generalitat Valenciana i la Unió Europea, amb un import total de 210.000 € euros. I permet que durant 12 mesos aquest grup de persones desempleades d´Alcàsser es forme en el Centre Social per a obtindre el Certificat Oficial de Professionalitat de la branca d’Administració i Gestió. Amb aquest Taller d´Ocupació reben la formació al mateix temps que son remunerats, preparant-se a nivell específic per a poder trobar eixida en aquest sector.

Des de la Regidoria d’Ocupació agraïm la col·laboració altruista del personal de l’empresa Mariner i considerem fonamental que les persones desocupades de la nostra població, a més d’ ampliar els seus coneixements i millorar l’empleabilitat , també puguen conèixer de primera mà com les empreses realitzen la seua activitat i familiaritzar-se en el teixit econòmic local.